cyanic-selkie/wikianc huggingface dataset:
Spygate
Påstandene om at FBI hadde en slik informant ble først lansert av Andrew C. McCarthy i National Review den 12. mai 2018, og viste til et offentliggjort vitnemål fra senatet hvor Glenn Simpson vitnet om opplysningene i den såkalte Steele-mappen at FBI «trodde Chris' informasjon var troverdig fordi de hadde annen etterretning som indikerte det samme, og en av disse var en menneskelig kilde innenfor Trump-organisasjonen.»
«Obamagate»
Obamagate er en emneknagg lansert av president Donald Trump på Twitter i en rekke poster i tidsrommet fra 10. til 11. mai 2020. I flere av twitterpostene ble det referert til saken mot Michael Flynn. Ifølge regjeringen Trump omhandler «Obamagate» en rekke forhold knyttet til Flynn-saken som fremkom i henleggelsen av saken, samt påfølgende avsløringer i nedgraderte etterretningsdokumenter. Obama eller sentrale personer i regjeringen hans skal ifølge Trump og hans støttespillere ha vært involvert i etterforskningen av Flynn og andre i Trumps valgkamp som et ledd i en større plan om å felle eller undergrave Trump som president.
14. oktober 2020 ble det kjent at justisdepartementets etterforskning av prosessen rundt "avmaskering" av Flynn ble avsluttet uten at straffbare forhold ble avdekket. Departementet undersøkte også om Obama-administrasjonen hadde lekket informasjon til pressen, noe det heller ikke ble funnet beviser for. Trump omtalte manglende beviser som svært skuffende. En rekke medier har skrevet at Trump med «Obamagate» trolig sikter til påstander om at avtroppende president Obama satte en felle for Michael Flynn som ledd i en større plan for å felle påtroppende Trump. Trumps teori skal være at etterforskningen av mulig russisk innblanding i valget i 2016 ble gjennomført av Obamas regjering for å undergrave påtroppende president Trump i overgangsperioden etter valget. Avsløringen («unmasking») av Flynns navn i 2017 skal ha vært et ledd i denne konspirasjonen.
Fox News hevder at et møte i regjeringen Obama 5. januar 2017 handlet om å skjule overfor påtroppende president hva de hadde bedrevet.
I løpet av 10. mai gikk det ut over 100 meldinger fra Trumps twitterkonto blant annet om «Obamagate». Den første var en «retweet» av en melding som nevnte «Obamagate» hvorpå Trump selv tok i bruk stikkordet. De påfølgende dagene sendte han ut flere twitter-meldinger om «Obamagate» blant annet «OBAMAGATE makes Watergate look small time!» (Obamagate får Watergate til å se ut som småtteri). Den følgende uken sendte Trump ut 18 meldinger med dette stikkordet.
27. mai 2020 gjentok Trump beskyldningene på twitter: "Nye papirer gjør det KLART at regjeringen Obama SPIONERTE, på en uhørt måte, på Trump-kampanjen og forbi, og selv på USAs senat." 6 minutter senere skrev han: "OBAMAGATE MAKES WATERGATE LOOK LIKE SMALL POTATOES!" (Obamagate får Watergate til å se ut som småpoteter.)
Trump har fremholdt at det dreide seg om den største politiske forbrytelsen og skandalen i USAs historie («the biggest political crime and scandal in the history of the USA»). På en pressebriefing mandag 11. mai ble Trump spurt om hvilken forbrytelse Trump beskyldte Obama for, hvorpå Trump svarte «Obamagate. It’s been going on for a long time». Journalisten gjentok spørsmålet og Trump svarte «The crime is very obvious to everybody».
Trump krevde at Obama måtte vitne for senatet. Senator Lindsey Graham avviste Trumps krav om innkalle Obama som vitne. Lindsey advarte Trump med «Just be careful what you wish for». Justisminister William Barr uttalte 18. mai at han ikke forventet at Durham-etterforskningen ville føre til rettsforfølgelse av Obama og Biden. Barr understreket at hans departement ikke skal brukes for politiske formål, og at han ikke vil tillate rettssystemet og etterretningen å bli misbrukt slik de hadde blitt i det «falske og høyst grunnløse» narrativet om en Trump-Russland sammensvergelse. Barr sa at når det gjelder president Obama og visepresident Biden, uavhengig av hvor involvert de var, basert på informasjonen jeg har i dag, forventer jeg ikke at Durhams arbeid vil føre til en etterforskning av noen av dem. Trump uttalte til Fox News at han var overrasket over Barrs uttalelser. USA har ingen presedens for å rettsforfølge tidligere presidenter.
I et intervju med Fox News 14. mai gjentok Trump at hans regjering var offer for den største politiske konspirasjonen i USAs historie. På en pressebriefing den 15. mai 2020 ble pressesekretær Kayleigh McEnany bedt om å redegjøre for hva Obamagate er, og hvilke lovbrudd president Trump mener har blitt begått. McEnany listet da opp en rekke forhold knyttet til Flynn-saken. Blant annet nevnte hun hvordan det DNC-finansierte Steele-dokumentet ble brukt for å begrunne avlytting av medlemmer av Trump-kampanjen, "avmaskeringen" av Flynn, at Obama selv ifølge Sally Yates skal ha hatt kjennskap til "avmaskeringen" av Flynn, at FBI-dokumenter angivelig viser at det ble diskutert hvorvidt de skulle få Flynn til å lyve, samt lekkasjen av Flynns navn til mediene. McEnany ble deretter bedt om å angi hva som var kriminelt med de nevnte punktene, hvorpå hun svarte at det gjaldt lekkingen av Flynns navn og de reelle spørsmålene som dette har medført («has been raised»). McEnany irettesatte 22. mai media for ikke å undersøke og dekke «Obamagate» skikkelig. Hun uttalte at journalistene stilte feil spørsmål og listet opp spørsmål hun mente journalistene burde stille. McEnany kritiserte 26.mai media for ikke å fokusere på Obamagate.
Michael Flynn gikk av som sjef for DIA i 2014 som følge av aldersgrensen. Han begynte å arbeide for Trumps valgkamp i Februar 2016 og FBI startet etterforskningen av ham 16. august. Trump ansatte Flynn i november 2016 som påtroppende sikkerhetsrådgiver. Obama advarte Trump mot å ansette Flynn da Trump overtok i januar 2017. Daværende sikkerhetsrådgiver Susan Rice skrev 10. januar 2017 i en e-post til seg selv at Obama vektla at etterforskning i forbindelse med russisk innblanding i valget måtte skje "by the book", og at man måtte være ekstra påpasselige med å sjekke forhold som gjorde at de eventuelt ikke kunne dele all informasjon med den nye regjeringen.
Begrepet «Obamagate» ble brukt av Trump like etter det ble kjent at ansatte i Det hvite hus var smittet av Covid-19, og like etter at tiltalen mot Michael Flynn ble frafalt. Obama sa, i en lekket samtale, at henleggelsen av saken mot Flynn, som to ganger hadde erklært seg skyldig for så å nekte, var et angrep på rettsstaten. Trumps Obamagate-twitter kom dagen etter at Obama hadde kritisert Trumps håndtering av epidemien. Trump sa til Fox News at «[Flynn] var en uskyldig mann. Han er en gentleman. Han ble målskive for Obama-regjeringen og ble målskive i et forsøk på å bli kvitt en president». Ifølge Voice of America er «Obamagate» i praksis en videreføring beskyldninger fra mars 2017 da Trump hevdet at Obama hadde avlyttet ham under valgkampen i 2016. I 2018 hevdet Trump at FBI hadde en agent i Trumps valgkamporganisasjon, den såkalte «Spygate». Kellyanne Conway i det hvite hus uttalte 15. mai at hun er kjent med at justisdepartementet under Obama konspirerte mot den påtroppende presidenten.
Slik «unmasking» som blant annet Samantha Power og Joe Biden ba om i tilfellet med Flynn er fullt lovlig og skjer rutinemessig. Forespørsel ble godkjent av NSA. Unmasking har økt i omfang etter at Trump overtok. Unmasking gjør det lettere for tjenestemenn å forstå hva de leser og brukes for å avdekke mulige spioner. Washington Post avslørte 20. mai at Flynns navn ikke var anonymisert («masked») i de rapportene FBI sirkulerte i regjeringsapparatet. Ifølge NBC omhandlet FBIs rapporter Flynns telefonsamtale med Russlands ambassadør til USA. Til forskjell fra NSA anonymiserer ikke FBI rutinemessig navn på amerikanske borgere fordi FBI driver innenlands og etterforskning av amerikanske borgere er en del av FBIs fullmakt.
I mai 2020 igangsatte justisminister William Barr en granskning av hvordan «avmaskering» hadde blitt brukt i 2016. En talskvinne for Barr uttalte at selv om «avmaskering» i seg selv ikke er feil, så kan hyppigheten, motivasjonen og rasjonalet bak praksisen i 2016 gi en bredere innsikt.
Trump ville 27. mai stanse prosessen med fornyelse av fullmaktene under Foreign Intelligence Surveillance Act inntil senatet har etterforsket Obamagate.
Donald Trump delte 20. august 2020 en video på Twitter om avmaskering og sabotasje. Videoen avsluttet med teksten «Obamagate». 20. september 2020 sa Trump at han var sint på republikanerne fordi ingenting skjer med hans anklager om at FBI, Obama og Biden ulovlig har overvåket hans valgkamp.
Trump gjentok 25. oktober 2020 i et intervju for programmet 60 Minutes med Lesley Stahl anklagene om at Biden var involvert i FBIs avlytting av Trumps kampanjeapparat. Stahl sa flere ganger at de ikke kunne sende saker de ikke kunne verifisere, hvorpå Trump svarte at det har blitt verifisert og at Stahl kunne få papirene som bekrefter det.
15. mai 2023 la Durham frem sin endelige 306-siders rapport. Den konkluderte med at FBI hadde vist dårlig dømmekraft i 2016, men hadde ikke en politisk motivasjon for å undersøke Trumps forbindelser med Russland.
Reaksjoner
Tucker Carlson i Fox News anklaget mandag 11. mai 2020 regjeringen Obama for å ha benyttet FBI til å skade sine politiske rivaler. Fox News' kommentator Mollie Hemingway uttalte at den nye informasjonen viser at Obama ønsket å bruke etterforskningen av Russlands mulige innblanding i valget til å undergrave Trumps presidentskap. En kommentator i New York Post har betegnet Obamagate som «alvorlig korrupsjon» i regjeringen Obama. George Gooding skriver i Nettavisen 16. mai at NRK (i sin dekning av saken) spiller dumme om Obamagate. Fox News omtalte i mai 2020 påstandene om Obamagate på bekostning av dekning av koronavirusutbruddet i USA. New York Post mener at Obama i de siste månedene som president brukte regjeringsapparatet til undergrave påtroppende president Trump.
Amber Philips i Washington Post skrev at det ikke finnes bevis for at Biden fikk FBI til å etterforske en av Trumps allierte. Forbes skrev at «Obamagate» er Trumps forsøk på å fremstille Joe Biden, Trumps motkandidat ved valget i november 2020, som korrupt. Tyske Stern mente Trump har lite å vinne på å fremme beskyldningene fordi de påståtte bevisene blir tilbakevist. Boston Globe skrev at Obamagate er Trumps samlebetegnelse for uspesifiserte og udokumenterte beskyldninger mot Obama. Avisen skev at hensikten trolig er å avlede oppmerksomheten fra de dårlige nyhetene og Trumps fallende oppslutning på meningsmålingene. Los Angeles Times kommentator setter Obamagate i sammenheng med Trumps historikk for angrep på politiske motstandere blant Hillary Clintons håndtering av eposter i tiden som utenriksminister der han forlangte at hun måtte fengsles («Lock her up»); utenriksdepartementets gransking konkluderte med at Clinton ikke systematisk og tilsiktet hadde drevet problematisk håndtering av informasjon. Statsviteren Chris Galdieri mener «Obamagate» er en del av Trumps valgkampstrategi og en appell til velgerbasen. Galdieri ser dette i sammenheng med Trumps tidligere angrep på Obama blant annet da Trump var en talsperson for påstandene om at Obama ikke var født i USA («birther»-konspirasjonsteorien).
The Independent skriver at teorien eller antakelsene bak «Obamagate» har sirkulert en stund på den politiske høyresiden i USA. Ifølge denne teorien konspirerte etterretningsfolk som James Comey med Ukraina, utenlandsk etterretning og det demokratiske partiet for å lage et påskudd til å etterforske Trumps valgkamp i 2016. At Comey høsten 2016 skadet Hillary Clintons valgkamp (kanskje tilstrekkelig til at Trump vant) anses som en avledning for å unngå avsløring av Comeys egentlige hensikter.
«Obamagate» er en videreføring av «deep state»-konspirasjonsteorien ifølge CNN, Forbes' kommentator og flere. «Deep state» er en forestilling om at smarte personer statsapparatet, særlig innenfor etterretningstjenestene, i hemmelighet konspirerer for å styre politikken.
Andørja kirke
Andørja kirke er en langkirke fra 1914 på Engenes i Ibestad kommune. Kirken er i tre og har 325 plasser.
Selv om det er en langkirke, fremstår den annerledes enn typiske langkirker. Kirken har rektangulært skup med smalere kor, med sakristier på begge sider. Kirkesipet er utvidet mot sør, og tårnet er plassert i hjørnet, på siden av kirkeskipet.
Før kirken på Engenes ble bygd, soknet folk på Andørja til Ibestad kirke i Hamnvik på Rolla. Dette var en farlig kirkevei, og på begynnelsen av 1900-tallet ble det satt i gang et arbeid for å få bygd en kirke på øya. Det ble først samlet inn penger, så ble det bestemt hvor kirken skulle ligge.
Byggearbeidet begynte med grunnmuren i 1913, og trearbeidet startet i 1914. 11. oktober 1914 ble kirken vigslet av biskop Gustav Dietrichson. Det var orkan denne dagen, men kirken var likevel fylt av rundt 500 mennesker. Flere av dem ble værfaste til neste dag. I 1915 fikk kirken sitt første orgel. Dette stod til 1964, da man fikk pipeorgel.
Interiør
Som alterbilde har kirken et glassmaleri av Victor Sparre. Glassmaleriet ble satt inn i 1973.
På nordveggen henger et bilde av oppstandelsen. Bildet er malt av Ragnhild Kaarbø, og var altertavle i kirken fram til glassmaleriene ble satt inn. Bildet er en form for kopi av Adolph Tidemands altertavle i Bragernes kirke i Drammen. I Ibestad kirke er det en kopi av dette bildet som altertavle, og Kaarbø lagde et bilde med dette motivet, men i en særegen form.
Prekestolen er fra da kirken var ny, men den ble senket med tre trinn i 1948.
Kirken har messehagel, stola, prekstol- og lesepultklede i hvitt, alt laget av Borgny Svalastog.
Almadina
Almadina er en kommune i delstaten Bahia i nordøstregionen av Brasil.
Jan Rubens
Jan Rubens (født 1530, død 1587 i Köln) var far til maleren Peter Paul Rubens, og kjent for å ha hatt et utenomekteskapelig forhold til Anna av Sachsen, Vilhelm I av Oraniens andre kone.
Biografi
Han var utdannet i Italia, og fungerte som protestantisk jurist og jurymedlem i Amsterdam. Han stammet fra en velhavende familie, og 29. november 1561 giftet han seg med Maria Pypelinckx, hvormed han fikk 6 barn. Han var kalvinist og måtte derfor flykte pga. religiøse uroligheter. I 1568 reiste familien og slo seg ned i nærheten av Köln.
Han ble advokat og rådgiver for Anna av Sachsen, og innledte etter sigende et forhold til henne. Anna fødte et barn, Christine av Diez, og pga. ryktene om ekteskapsbrudd, ble Rubens dødsdømt og satt i fangenskap i slottet Liebenscheid, av Annas mann Vilhelm.
Takket være kone Rubens kone Marias intervensjon ble han ikke henrettet. I stedet måtte han gå i eksil i Siegen. Etter at eksilet var omme, reiste Rubens tilbake til Köln, hvor han døde i 1587.
Tiende armé (USA)
Tiende armé (Tenth Army) var en armé i den amerikanske hæren, opprettet i Stillehavskrigen under annen verdenskrig.
Tiende armé ble anført av generalløytnant Simon Bolivar Buckner jr. og deretter generalløytnant Joseph Stilwell da Buckner ble drept av fiendtlig skyts på Okinawa.
Under slaget om Okinawa bestod Tiende armé av XXIV korps fra hæren og V amfibiske korps fra marineinfanteriet.
Okinawa ble den eneste kampanjen som Tiende armé deltok i under annen verdenskrig. Armeen var tiltenkt en rolle i operasjon Coronet, den andre fasen av invasjonen av Japan, men da atombombene ble sluppet over Hiroshima og Nagasaki og Japan overgav seg, var det unødvendig å invadere Japan.
K. A. Nilakanta Sastri
Kallidaikurichi Aiyah Nilakanta Sastri (født 12. august i 1892 i Kallidaikurichi i Britisk India, død 15. juni 1975 i Madras i India) var en indisk historiker som skrev om sør-Indisk historie. Mange av hans bøker danner en standardreferanse om verker om emnet. Satri var kjent for sin lærdhet og sitt mesterskap av kilder og mottok den tredje høyeste Indiske sivile æresmedalje Padma Bhushan.
Anra (distrikt)
Anra er et distrikt i provinsen Huari i regionen Ancash i Peru. Distriktet grenser til distriktene Uco og Paucas i nord, til distriktene Paucas og Huacchis i øst, til distriktet Huacachi og til regionen Huánuco i sør og  til provinsen Antonio Raymondi i vest. Distriktets nasjonale statistikkode er 021002 og hovedstaden er Anra. Distriktet ble opprettet den 24. desember 1982.
Berlin bispedømme
Berlin bispedømmer kan referere til flere bispedømmer som har Berlin som setet og/eller som (en del av) navnet sitt:
Hongcheon
Hongcheon (Hongcheon-gun) er et fylke i provinsen Gangwon i Sør-Korea.
Peter Burling
Peter Burling (født 1. januar 1991) er en newzealandsk seiler som spesialiserer seg i 49er. Han representerte landet sitt under Sommer-OL 2012 i London, der han tok sølv.
Han tok gull under Sommer-OL 2016. Senere samme år ble han utnevnt til medlem av New Zealands fortjenstorden.
Under Sommer-OL 2020 i Tokyo som ble arrangert i 2021, tok han sølv.
Karamell
Karamell betegner vanligvis forskjellige slags seige eller sprø konfekter av sukker tilsatt fløte. Karameller kan også være tilsatt smaksstoffer, nøtter, frukt og annet. Karamell kan dessuten brukes i andre matvarer og søtsaker, for eksempel i kaker, desserter, godteri og sjokolade.
Karamell som fargestoff
Karamell er også betegnelsen på et brunt fargestoff, E 150, eller E150a til d, som lages ved å brenne sukker med forskjellige kjemiske tilsetninger. Det er fire kategorier, og a er lysest, og d er mørkest (Coca-Cola og Pepsi bruker E150d). Det er lov å bruke karamell som tilsetningsstoff i alle matvarer som framstilles med fargestoffer. Slik karamell blir ofte kalt karamellsaus eller sukkerkulør.
Det er ikke lov å tilsette sukkerkulør i brød for å gi brødet en mørkere farge, i den hensikt å gi inntrykk av at brødet inneholder mer fiber.
Annet
I norsk slang kan ordet «karamell» i uttrykk som «å få en karamell» også bety «å få et slag eller en fik», gjerne overraskende, kraftig og smertefullt, særlig i form av «et kort, utilsiktet elektrisk støt».
Snøbrett under Vinter-OL 2010 – Halfpipe menn
Den første runden var kvalifiseringsrunden, hvor 40 snøbrettkjørere var delt inn i to løp. De ni beste fra hvert løp gikk videre, de tre beste gikk direkte til finalen, mens fjerde til og med niendeplass gikk direkte til semifinalen.
I semifinalen var det tolv utøvere som konkurrerte. De seks beste gikk videre til finalen.
William Heimdal
William Kristoffer Heimdal (født 17. mars 2003 i Malm) er en norsk tegner og figurativ maler. Han virker i Stavern i eget verksted, som medlem av kunstnerkollektivet Memorosa. Som del av den nerdrumske tradisjonen maler han klassisk figurativ, romantisk kunst med naturpalett.
Stilretningen til Heimdal, så vel som memorosagruppen, betegnes av dem selv som «kitsch», snarere enn det mer moderne begrepet trivialkunst, i den grad den søker å etterligne klassiske håndverksmalere som Rembrandt, Caravaggio og Tizian, og fremstille romantiske figurative scener av fortellende karakter, med urtema som menneskelig skjønnhet, død, og romantikk. De mener dette skiller deres «kitsch» fra moderne kunst, som preges av en lavere grad av håndverk og forståelse for gode, allmenmenneskelige tema.
Selv siterer Heimdal Don Rosa, Odd Nerdrum og Rembrandt som sine viktigste inspirasjonskilder.
Oppvekst og virke
Heimdal har tegnet fra svært ung alder, ifølge ham selv «siden jeg kunne holde en blyant». I tidlig alder begynte han å tegne Donald Duck-tegninger, og har fått sin egen tegneserie med Onkel Skrue på trykk i Donald Duck. Etter et malerkurs for voksne ved Monika Helgesen høsten 2016, begynte han med oljemaling, og har siden malt hver eneste dag.
8. juli 2017 hadde Heimdal sin første egen kunstutstilling på Galleri Mini i Oslo. Det var etter at han publiserte skisser av sine malerier på Facebook, at Galleri Mini oppdaget Heimdal – som ble invitert til å stille ut bildene sine. Siden den tid har Heimdal hatt en rekke utstillinger flere steder i landet.
Hans verker og unge alder har fått stor oppmerksomhet, og tidligere er han blitt invitert hjem til kunstnerne Odd Nerdrum og Vebjørn Sand, hvorav sistnevne har omtalt Heimdal som «en sjeldent begavet gutt».
Cesare Zavattini
Cesare Zavattini (født 20. september 1902, død 13. oktober 1989 var en italiensk dreiebokforfatter og en av de første teoretikerne bak neorealismen innen italiensk film i etterkrigstida.
Han var født i Luzzara, nær Reggio Emilia nord i Italia. Zavattini studerte jus ved Universitetet i Parma, men starta i steden å skrive. I 1930 flytta han til Milano og arbeidet for forleggeren Angelo Rizzoli. Etter Rizzoli begynte han å produsere filmer i 1934. I 1936 hadde han skrevet manus til den første filmen. I 1939 møtte han Vittorio De Sica og starta et partnarskap som endte med om lag 25 filmer, inkludert anerkjente neorealistiske filmverk som Sykkeltyvene (1948), Miraklet i Milano (1951), og Umberto D. (1952).
Blair Tuke
Blair Tuke (født 25. juli 1989) er en newzealandsk seiler som spesialiserer seg i 49er. Han representerte landet sitt under Sommer-OL 2012 i London, der han tok sølv.
Tiffany James
Tiffany Donnama James (født 31. januar 1997) er en jamaicansk friidrettsutøver som konkurrerer i sprintløp. Hun vant 400 meter under U20-VM i friidrett 2016, og fikk gull på 4 x 400 meter stafett under VM i friidrett innendørs 2022. Hun har to medaljer fra VM i friidrett 2019.
Blair Tuke
Under Sommer-OL 2020 i Tokyo som ble arrangert i 2021, tok han sølv.
Raymond Evensen
Raymond Evensen (født 31. juli 1973) er en norsk tidligere innebandyspiller, som i sin aktive spillerkarriere spilte for klubbene, og , samt 101 landskamper for det norske herrelandslaget.
Han ble kåret til årets spiller i eliteserien tre ganger (2000/01, 2003/04 og 2006/07).
Evensen var en del av bronselaget fra VM i 1996, der de vant bronsefinalen i Globen 6–2 over Tsjekkia. Han representerte også Norge under VM i 1998, 2000, 2002, 2004, 2006, 2008 og 2010, samt EM i 1994.
I 2018 kom Evensen til finalebordet i hovedturneringen under Poker-NM i Dublin, der han endte på femteplass og vant 21,370 euro.
Motörhead (album)
Motörhead er det første studioalbumet til heavy metal-bandet Motörhead. Albumet ble spilt inn i 1977 og utgitt 24. september samme år.
CIMB Classic
CIMB Classic er en golfturnering på den amerikanske PGA-touren og Asia-touren. Den arrangeres i Kuala Lumpur i Malaysia og ble første gang arrangert i 2010. Det var første gang en PGA-sanksjonert turnering ble arrangert i sydøst-Asia. Turneringen hadde uoffisiell PGA-status fram til 2013, men fra og med da hadde den også offisiell status på PGA-touren.
Sørrollnes kapell
Sørrollnes kapell ligger på Sørrollnes i Ibestad kommune i Troms og Finnmark fylke. Kapellet er en langkirke i tre med 85 plasser, innviet i 1976.
Amargosa
Amargosa er en kommune i delstaten Bahia i nordøstregionen av Brasil.
Drammens Skøiteklub
Drammens Skøiteklub (stiftet 15. november 1917) er en norsk skøyteklubb i Drammen. Klubben holder til på Marienlyst kunstis og har avdelinger for hurtigløp og kunstløp.
Historie
Skøytesporten kom tidlig i gang i Drammen. Drammens Skøiteløberklub ble stiftet 3. januar 1865. Klubben hadde skøytebane på elven og ute på fjorden, men det var nærmest mosjonsidrett som ble drevet på den tid. Denne klubbens levetid ble imidlertid ikke særlig lang. En ny Drammens Skøiteklub ble opprettet i 1880-årene, men heller ikke denne ble særlig gammel. Noen konkurranseidrett av betydning ble det ikke før omkring århundreskiftet, da Marienlyst Idrætspark ble anlagt. Daværende I.F. Ulabrand arrangerte Drammens første NM i 1903. I årene som fulgte var det livlig skøytevirksomhet i Drammen. Det var flere gode løpere i Bragerøen IF, som senere endret navn til Drammens Idrætsforening. Sistnevnte arrangerte et nytt NM i 1916. Etter dette fikk skøytesporten i Drammen et kraftig oppsving. En del av byens idrettsledere og forretningsfolk gikk i spissen for å få stiftet en spesialklubb for hurtigløp. Den 15. november 1917 var stiftelsen av en ny Drammens Skøiteklub et faktum. Allerede fra starten talte klubben 152 medlemmer, et høyt tall selv med dagens målestokk. Den nye klubben arbeidet godt og fikk frem en rekke yngre, lovende løpere. Interessen steg stadig og i 1922 fikk DSK æren av å arrangere sitt første norgesmesterskap.
Viktige medlemmer
De olympiske mestrene Ivar Ballangrud, Charles Mathiesen og Sten Stensen har alle vært medlemmer av klubben. Andre kjente løpere er Sigurd Moen, bronsemedaljevinner på 1500 m i OL i 1924 og Finn Hodt med fem distanseseire på 500 m i NM.
DSK har også markert seg administrativt i Norges Skøyteforbund og har hatt flere av sine medlemmer med i styret i NSF. Den tidligere sprinteren og sølvmedaljevinner på 500 m i OL i 1936, Georg Krog (da medlem av Gimsøy IF) var skøytepresident 1961-65.
Arrangementer
Drammens Skøiteklub har markert seg som arrangør av mange store skøytestevner. Seks norgesmesterskap har klubben arrangert på Marienlyst i Drammen. Det siste norgesmesterkapet ble arrangert i 2005. DSK var dessuten kjent for sine internasjonale stevner på Marienlyst hvor tusenvis av drammensere kom for å se verdens beste skøyteløpere. Ved flere anledninger var det mer enn 10.000 mennesker på kveldsstevner på Marienlyst.
Didier Agathe
Didier Fernand Agathe (født 16. august 1975 i Saint-Pierre, på øya Réunion i Det indiske hav) er en tidligere profesjonell fotballspiller, som for tiden spiller for amatørklubben JS Saint-Pierroise i Réunion.
Agathe begynte sin karriere som fotballspiller for det franske laget Montpellier HSC, før han flyttet til Skottland for å slutte seg til Raith Rovers og deretter Hibernian. Hans spillerprestasjoner gav ham en høyt profilert overgang til Celtic, der han opplevde den mest vellykkede perioden av sin fotballkarriere, med å vinne tre ligamesterskap i tillegg til at han var en del av det laget som i 2003 nådde finalen i UEFA-cupen.
Unge år
Agathe begynte sin karriere i Ligue 1 med Montpellier HSC, og hadde også en utlånsperiode hos Olympique Alès.
Raith Rovers
Han flyttet til Skottland i 1999, og spilte én sesong for Raith Rovers. På den tiden spilte han som angrepsspiller. Målene hans tiltrakk seg oppmerksomhet bl.a. fra Premier League-klubben Hibernian, som signerte ham på en korttidskontrakt sommeren 2000.
Hibernian
Agathe scoret fire mål på fem Skotsk Premier League-kamper for Hibs, som også benyttet ham som spiss.
Celtic
De bemerkelsesverdige prestasjonene og hans korttidskontrakt med Hibs førte til at Celtic signerte Agathe for bare £35.000. Martin O'Neill benyttet Agathe som enten høyreback eller høyre kantspiller, og Agathe ble fast på O’Neills lag. Klubben vant tre ligamesterskap og nådde helt til finalen i UEFA-cupen i 2003. Etter flere gode kamper i europacupen ble Agathe knyttet til overganger til Juventus og Valencia i løpet av 2001–2002 sesongen. I februar 2004 uttrykte den skotske landslagssjefen, Berti Vogts, interesse i å ta ut Agathe til spill for Skottland. Agathe spilte nesten ingen kamper i 2005–2006 sesongen under den nye manageren Gordon Strachan, og han forlot Celtic på en fri overgang på slutten av den sesongen.
Aston Villa
Agathe var på prøvespill hos Premier League-klubben Blackburn Rovers før 2006-2007-sesongen startet. Han begynte å trene med Aston Villa, som da ble ledet av hans tidligere Celtic-sjef Martin O'Neill, etter at hans forsøk på å slutte seg til Blackburn gikk i vasken. Han avtalte en korttidskontrakt og fikk sin Villa-debut borte mot Tottenham Hotspur i en 1–1-kamp. Den 11. januar 2007 avsluttet Agathe sin tid med Aston Villa, etter at klubben valgte ikke å forlenge hans korttidskontrakt. Agathe fikk totalt seks kamper som innbytter i sin korte periode på Villa Park, men startet aldri en eneste kamp.
JS Saint-Pierroise
Han signerte deretter for JS Saint-Pierroise, en klubb som holder til i hans hjemland Réunion. Agathe har bygget opp et akademi for unge fotballspillere på Réunion. Tre spillere derfra — Heeking Jerome, Mathis Yohan og Jeremy Judith — signerte for Stirling Albion i august 2010.
Spillerposisjon
Agathe har vanligvis spilt som forsvarer (høyreback), høyre kantspiller eller som angrepsspiller (tidlig i karrieren).
Hoengseong
Hoengseong (Hoengseong-gun) er et fylke i provinsen Gangwon i Sør-Korea.
Tour de France 1996
Tour de France 1996  ble arrangert fra 29. juni – 21. juli 1996. Bjarne Riis vant sammenlagt, men har senere innrømmet å ha vært dopet.
Ibestad kirke
Ibestad kirke er en langkirke i stein fra 1881. Den ligger i Hamnvik i Ibestad kommune og har 500 sitteplasser.
Kirken er bygd i nygotisk stil etter tegninger av byggmester J.A. Johansen. Interiøret ble drastisk endret i 1967, da veggene fikk panel. I 1976 ble deler av kirkerommet gjort om til diverse servicerom.
Inventar
Altertavlen er malt av Chr. Brun og er en kopi av Adolph Tidemands altertavle i Bragenes kirke
Til kirkejubileet i 1981 fikk kirken to malerier av Jardar Lunde. Maleriene viser de fire evangelistene.
Altersølvet er fra kirken stod ny i 1881.
Kirken har to døpefonter. En fra 1881 og en fra 1750. Den eldste av disse er i bruk.
Kirken har orgel fra 1903. Dette ble bygget av Olsen & Jørgensen, og gjennomgikk en omfattende modernisering og påbygging i 1978. I kirken står også de gjenværende delene av det gamle orgelet, bygd av Paul Christian Brandtzæg. Dette orgelet har senere vært brukt i Lavangen kirke, før det ble lagt på lager og nå er tilbakeført til Ibestad.
Michael Kelly
Michael Kelly er navnet til flere personer:
Tone Lise Moberg
Tone Lise Moberg (født 1. april 1970 i Os, Hordaland) er en norsk sanger og sanglærer.
Theater in der Josefstadt
Theater in der Josefstadt er et teater i Wiens åttende distrikt, Josefstadt.
Det ble grunnlagt i 1788, og er dermed det eldste teateret i Wien som fortsatt er i drift. Det går ofte under kallenavnet Die Josefstadt.
Teaterets historie er knyttet til to viktige figurer i musikk- og teaterhistorien. Ludwig van Beethoven og Richard Wagner spilte der, Johann Nestroy og Ferdinand Raimund opptrådte her som skuespillere og diktere, og Johann Strauss d.e. spilte i Sträußelsälen.
Peter Lang (seiler)
Peter Lang (født 12. juni 1989) er en dansk seiler som spesialiserer seg i 49er. Han representerte landet sitt under Sommer-OL 2012 i London, der han tok bronse.
Torbjørn Jensen
Torbjørn T. Jensen (født 24. september 1987 ) spilte én av tre hovedroller (Simen) i Jakten på nyresteinen da han var 8 år.
Goseong (Gangwon)
Goseong (Goseong-gun) er et fylke i provinsen Gangwon i Sør-Korea.
Vratsa oblast
Vratsa oblast (bulgarsk: Област Враца) er en forvaltningsenhet nordvest i Bulgaria.
Geografi
Oblastet grenser i vest til Vidin oblast, i nord til Romania med Donau  som grense, i øst til Montana oblast, i sørøst til Lovetj oblast  og i sør til Sofia oblast.
Administrativ inndeling
Vratsa oblast er inndelt i 10 kommuner (bulgarsk:(община)), som igjen omfatter 8 byer og 115 landsbyer.
Cheorwon
Cheorwon (Cheorwon-gun) er et fylke i provinsen Gangwon i Sør-Korea.
Billy Talent III
Billy Talent III er det fjerde studioalbumet av det canadiske rockebandet Billy Talent (det tredje under navnet «Billy Talent»). Det ble gitt ut 10. juli i Europa, 13. juli i Storbritannia, 14. juli i Canada, og 22. september i USA. En demo-versjon av en av albumets sanger, «Turn Your Back», ble utgitt som singel i september 2008 og inneholdt bandet og medlemmer av bandet Anti-Flag. Første singel utgitt fra Billy Talent III er «Rusted from the Rain», som hadde premiere 17. mai 2009 på Triple J. Albumets versjon av «Turn Your Back» inkluderer ikke Anti-Flags vokal. Den andre singelen fra albumet var «Devil on my Shoulder», utgitt 26. august 2009.
Nettstedet billytalent3.com ble lansert for å vise frem innspillingen av albumet.
8. juni 2009 kom utgivelsen av en spesiell deluxe-utgave av albumet, kalt Billy Talent III: Guitar Villain Edition. Den spesielle utgaven inkluderte en ny plate av albumet, uten gitarspor, slik at fansen kan spille med. Denne utgaven inkluderer også 4 ekstra demosanger og gitartabulaturer for hele albumet, transkribert på to store plakater.
Bandet la ut på en turné 21. februar 2009, og startet med en australsk førsteetappe.
Amélia Rodrigues
Amélia Rodrigues er en kommune i delstaten Bahia i nordøstregionen av Brasil.
Deep Purple in Rock
Deep Purple in Rock (også kjent som In Rock) er det fjerde studioalbumet fra det engelske hard rock-bandet Deep Purple, utgitt i juni 1970.
Det er det første studioalbumet der den «klassiske» Mark II-besetninga med Ian Gillan og Roger Glover medvirker. Denne besetningen medvirker også på konsertalbumet Concerto for Group and Orchestra utgitt i 1969. Dette albumet er også det første av mange Deep Purple-album der Martin Birch er involvert, her som lydtekniker.
Før In Rock hadde gruppa vekslet mellom hardrocklåter, progressiv rock og instrumentale låter og hadde spilt inn coverlåter av blant andre The Beatles og Neil Diamond. På dette albumet er alle låter originale komposisjoner som er kreditert alle fem gruppemedlemmene, og stilen er den kompromissløse hardrocken bandet skulle bli mest kjent for. Den mest kjente låta er sannsynligvis «Child in Time», som åpner som en ballade og avanserer til en rockelåt med flere soloimprovisasjoner undervegs.
Coveret avbilder de fem gruppemedlemmer i en positur som er inspirert av kjempebystene på Mount Rushmore i Sør-Dakota, USA.
I 1995 ble Deep Purple in Rock utgitt i en remasteret utgave med bonusspor, der også singelen «Black Night» er med.
Aaslaug Vaa
Aaslaug Vaa (født 25. august 1955 i Skiptvet i Østfold) er en norsk agronom, allmennlærer og cand. phil. med fagkretsen historie, filosofi og kunsthistorie. Hun har vært offentlig tjenestekvinne i norsk kultursektor fra 1981 til 2008.
Hun var kino- og kultursjef i Åsnes fra 1981 til 1986 og fylkeskultursjef i Nordland fylkeskommune fra 1986 til 2008. Hun hadde permisjon fra sin stilling i Nordland fylkeskommune i til sammen fem år (1996-1998 og 2005-2008). Under hennes ledelse av kulturavdelingen i Nordland fylkeskommune er det etablert institusjoner og enheter som Figurteateret i Nordland, Sceneinstruktørene i Nordland, Nordland kunst- og filmfagskole, Arkiv i Nordland, Kulturminner i Nordland, Nordland kultursenter, Hamsunsenteret på Hamarøy og fylkesdekkende prosjekter som «Regionalt kultursamarbeid i Nordland», «Forfatterprosjekt Nordland», «Skulpturlandskap Nordland». Hun var fra 1987 sentral aktør i utviklingen av vennskapssamarbeidet mellom Leningrad fylke og Nordland fylkeskommune.
Verv
Vaa er sakkyndig i Nordisk kulturfond og har blant annet vært styremedlem i «Program for kulturstudier», Norges forskningsråd. (1996 – 2003), ledet Barentsutvalgets kulturutvalg (2001 – 2003) og Nordkalottens kulturråd (1998 – 2003). Hun har vært styremedlem i Utsmykkingsfondet for offentlige bygg (1994 – 1999) og forskningsprogrammet «Kultur og regional utvikling» (1989 – 1994), medlem i nasjonal komité for kultur- og tradisjonsformidlende forskning, Norges forskningsråd (1987 – 1988) og styremedlem i Nærkringkastingsnemnda, (1988 – 1991), Statens teaterråd (1987 – 1991) og Nordland teater (1987 – 1991), i tillegg til diverse tillitsverv i Norsk kulturråd.
Allan Nørregaard
Allan Nørregaard (født 19. mars 1981) er en dansk seiler som spesialiserer seg i 49er. Han representerte landet sitt under Sommer-OL 2012 i London, der han tok bronse.
Aaslaug Vaa
Publikasjoner
Vaa har hatt medarbeidere som har stått for utviklingen av en rekke bøker i regi av Nordland fylkeskommune, som «Skulpturlandskap Nordland» «Til topps i Nordland» og «Fotefar mot Nord, Kulturhistorisk veibok for Nord-Norge og Namdalen»». Hun var i regi av Utsmykkingsfondet (KORO) og Norges forskningsråd prosjektleder og redaktør for «I fellesskapets rom» og i regi av Norges forskningsråd prosjektleder og medredaktør for «Blikk på kunst». Vaa er artikkelforfatter i «Kulturforskning» og «[https://web.archive.org/web/20090829221236/http://www.ub.uit.no/ub_pres/ravnetrykk/ravn32.htm Et helligt Land for Gud. Hålogaland bispedømme 200 år]». Hun var redaktør og tekstforfatter for «KAFE MIDNATTSOL Ei forteljing om mat», «[https://archive.is/20130703155711/http://www.tapirforlag.no/node/279 Å låne øyne å se med. Kaare Espolin Johnsons kunstnerskap]» og prosjektansvarlig, redaktør og artikkelforfatter for «Hamsun Holl Hamarøy». Denne boka motto en førstepris som monografi over et byggverk i 2010.
Filmer
«RORBUAS METAMORFOSE – en levende museumskatalog» (2010). Regi Karin Pennanen, foto Virginie Surdej og konsept og produksjon Aaslaug Vaa. Under utvikling og produksjon: «Ei vise vil eg kveda», om kvedartradisjoner i Øvre Telemark.
Magnolider
Magnolider er er en stor delgruppe av blomsterplanter. I APG IV-systemet regnes de som en uformell klade med det engelske navnet magnoliids.
Beskrivelse
Utbredelsen omfatter tropiske og tempererte strøk i alle verdensdeler. De er ganske varmekrevende, og den eneste arten som kanskje forkommer naturlig i Norge er hasselurt (Asarum europaeum). Artene er trær, busker og forvedede klatreplanter, og det er få urter i gruppen. Økonomisk viktige produkter er frukt som avokado og cherimoya, og krydder som svart pepper, laurbær, muskat, kanel og kamfer. Tulipantre og magnolia plantes som prydtrær og gir også tømmer.
Systematikk
Magnolidene tilsvarer delvis underklassen Magnoliidae som var avgrenset på ulike måter i Cronquist- og Takhajan-systemene. De gamle underklassene omfattet også andre grupper og var derfor polyfyletiske.
Kladogrammet nedenfor viser antatte slektskapsforhold innenfor magnolidene:
Rugby union under Middelhavslekene 1983
Rugby union under Middelhavslekene 1983. Rugby union var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var tredje gangen som rugby union var med på programmet under Middelhavslekene. Det var en turnering for menn, fire lag deltok.
Fylkesvei 619
Fylkesvei 619 (Fv619) går mellom Selje og Sandvika i Stad kommune.
Frem til 2019 hadde veien betegnelsen fylkesvei 631 (Sogn og Fjordane).
Jeongseon
Jeongseon (Jeongseon-gun) er et fylke i provinsen Gangwon i Sør-Korea.
Dreamtale
Dreamtale er et melodisk power metal-band fra Finland. De har gitt ut 5 album og to singelplater siden bandet ble etablert i 1999.
Alocoderus baleensis
Alocoderus baleensis er en art av biller som hører til familien skarabider (Scarabaeidae) i gruppen skarabider (Scarabaeoidea).
Levevis
Disse billene lever i møkk og er hyppigst på steder der husdyr beiter.
Utbredelse
Arten er utbredt i Etiopia innen den afrotropiske faunaregion.
América Dourada
América Dourada er en kommune i delstaten Bahia i nordøstregionen av Brasil.
.mp
.mp er Nord-Marianenes nasjonale toppnivådomene (ccTLD) for Internett.
Det finnes noen få nettsteder i dette domenet som faktisk har tilknytning til Nord-Marianene (så som regjeringens nettsteder under .gov.mp og et mindre antall under .org.mp og .com.mp).
Men for tiden blir det primært markedsført som et domene for innhold som er tilgjengelig gjennom mobiltelefoner og andre mobile enheter. Registreringsenhetens nettsted erklærer at det er «det eneste toppnivådomenet (TLD) på internett som er designert eksklusivt som den mobile adressen», selv om faktum er at .mp er offisielt designert som domenet for Nord-Marianene, ikke for mobile enheter, og det finnes et .mobi domene, uten noen forbindelse med .mp, som er godkjent av ICANN for bruk på mobile enheter.
Registrering og hosting
Det finnes en del nettsteder med tilknytning til Nord-Marianene i domener på tredje nivå under .gov.mp, .org.mp og .com.mp, som ikke er underlagt registreringsenhetens hostingregler, men det finnes ingen indikasjon på om og hvordan flere domener av denne typen kan registreres.
Adventelva
Adventelva er ei elv på Spitsbergen på Svalbard. Den er rundt 38 kilometer lang og har sitt utspring vest for fjellet Fonnhetta. Elva renner derfra i hovedsakelig vestlig retning gjennom Adventdalen til den munner ut i Adventfjorden ved Longyearbyen. Underveis tar den opp en rekke sideelver, hvorav de mest kjente er Endalselva, Todalselva og Bolterelva, som alle kommer fra inn sør øst for Longyearbyen.
Både Adventelva og Longyearelva kan hver for seg tilføre Adventfjorden inntil 2 - 3,5 m³/sek i flomsesongen på forsommeren.
Adventelvas løp er typisk for de fleste større elver på Spitsbergen. Den ligger i en bred, flatbunnet dal med mye løsmasser, hvor elva brer seg utover i et sterkt forgreinet elveløp som stadig endrer seg. Det går vei langs sørsida av elva fra Longyearbyen til østsida av Bolterdalen.
Elva har navn etter Adventfjorden, som er en forvanskning av Adventure Bay. Navnet stammer sannsynligvis fra den engelske hvalfangstskuta «Adventure», som var stasjonert i Isfjorden i 1656.
Graham Stack (fotballspiller)
Graham Christopher Stack (født 26. september 1981 i Hampstead, London) er en profesjonell fotballkeeper, som for tiden spiller for Skotsk Premier League-klubben Hibernian. Han startet sin karriere hos Arsenal, men spilte bare i ligacupen for deres førstelag. Stack representerte det irske U21-landslaget, mens han spilte for Arsenal.
Arsenal
Stack sluttet seg til Arsenal sommeren 1998, og han signerte sin første profesjonelle kontrakt i juli 2000. I 2001-2002-sesongen ble Stack utlånt til den belgiske klubben Beveren, sammen med tre andre Arsenal-spillere. I desember 2001 ble Stack fysisk angrepet under en Beveren-kamp, da hooligans utfordret ham. Han slo en av fotballpøblene i ansiktet, og sikkerhetspolitiet var raskt på plass for å rydde opp.
Hans Arsenal-debut kom i en ligacupkamp mot Rotherham den 28. oktober 2003. Det var for øvrig en kamp som Arsenal vant 9–8 gjennom straffesparkkonkurranse, og Stack scoret på sitt straffespark. Han spilte i alle de fem kampene som Arsenal fikk i turneringen, der de til slutt tapte i semifinalen for Middlesbrough. Stack ble utlånt til Millwall i hele 2004-2005-sesongen. Da han vendte tilbake til Arsenal, ble han utlånt igjen, men denne gangen til Reading, ved starten av 2005-2006-sesongen.
Reading
Stack sluttet seg til Reading på en permanent overgang den 30. desember 2005, med en kontrakt som skulle vare i to og et halvt år. I løpet av 2005–2006-sesongen spilte han I fire ligacupkamper og tre FA-cup-kamper. Den 27. oktober 2006 signerte Stack en tre måneder lang utlånsavtale med Championship-klubben Leeds United, der manageren Dennis Wise var den som tidligere hadde signert Stack for Millwall. Låneavtalen ble forlenget til slutten av 2006-2007-sesongen den 29. januar 2007. Stack konkurrerte om førstelagsplassen med Neil Sullivan, Tony Warner og Casper Ankergren i ulike deler av sesongen, men Leeds United rykket ned til League One på slutten av sesongen. Kort tid etter at han vendte tilbake til Reading, ble Stack signert på en én måneder lang utlånsavtale med Wolverhampton Wanderers, etter at deres førstekeeper, Matt Murray, hadde skadet seg. Hans låneperiode ble senere utvidet til januar 2008, og deretter videre utvidet til slutten av 2007-2008-sesongen. Stack ble fristilt av Reading, etter at klubben rykket ned fra Premier League, den 16. mai 2008.
Plymouth Argyle
Stack signerte en toårskontrakt med Championship-laget Plymouth Argyle i juli 2008, etter at han hadde trent med klubben. Han fikk sin førstelagsdebut for Argyle den 9. august 2008, da han startet kampen mot sin tidligere klubb Wolves. Den 27. november 2008 gjorde Stack Blackpool til sin sjette låneklubb i karrieren. En måned senere vendte han imidlertid tilbake til Plymouth uten å ha spilt en eneste kamp for The Seasiders. Han ble utlånt til Wolverhampton Wanderers for andre gang mot slutten av sesongen. Plymouth fristilte Stack fra hans kontrakt med klubben med virkning fra 1. august 2009.
Hibernian
Den 24. juli 2009 kunne den skotske avisen The Scotsman rapportere at Stack hadde avtalt en toårskontrakt med Hibernian. Han fikk sin debut i den skotske ligacupens andre runde med seier over Brechin, og han beholdt plassen i den påfølgende SPL-kampen mot Celtic. Stack etablerte seg som Hibernians førstekeeper i løpet av den første delen av 2009-2010-sesongen, men slo så opp igjen en gammel ryggskade. Stack vendte tilbake til Hibernians førstelagsoppstilling den 20. februar i et 1–0-tap for Motherwell, men ble igjen satt på sidelinjen da han pådro seg en øyeskade i april. Han spilte bare én kamp tidlig i sesongen 2010–2011, delvis fordi den gamle ryggskaden plaget ham igjen. Stack tok tilbake plassen på førstelaget til Hibs i februar 2011, da den nye manageren, Colin Calderwood, bestemte seg for å rotere mellom alle keeperne i klubben. Like etterpå pådro Stack seg imidlertid en skulderskade som behøvde operasjon. Til tross for tilbakeslaget skrev Stack under på en ny ettårskontrakt med Hibs i løpet av mai 2011.
Privatliv
I september 2005 ble Stack frikjent for én tiltale om voldtekt og én tiltale om seksuelt overfall av en jury ved Croydon Crown Court. Stack var tiltalt for å ha angrepet en 22 år gammel jusstudent i Stacks leilighet i Beckenham i september 2004, etter at de hadde møtt hverandre på en nattklubb i Londons West End.
Robert Lehr
Robert Lehr (født 20. august 1883 i Celle, død 13. oktober 1956 i Düsseldorf) var en tysk politiker (DNVP, CDU). Han var medlem av det parlamentariske råd fra 1949 og Tysklands innenriksminister i Konrad Adenauers første regjering fra 1950 til 1953.
Fraternisering
Fraternisering (fra fransk fraterniser, avledet fra latin fraternus, av frater, «broder, bror»), som best kan oversettes til forbrødring, beskriver situasjoner hvor man omgås fortrolig, særlig med en motpart eller en underordnet i vennskapelig pregede sosiale sammenhenger. I dagligtale brukes ordet om å ha vennskapelig omgang med fiender, noe som ikke er sosialt – og i noen tilfeller heller ikke lovmessig – akseptert. Tyskertøser er eksempler på ikke-akseptert fraternisering.
Robert Lehr
Fra 1929 til 1933 tilhørte Lehr Deutschnationale Volkspartei. Etter andre verdenskrig var han en av stifterne av CDU, og i årene som fulgte hadde han flere politisk-administrative verv i den britiskokkuperte delen av Vest-Tyskland. I 1946 ble han valgt inn i delstatsparlamentet i Nordrhein-Westfalen, og i 1949 ble han valgt inn i Forbundsdagen for en Düsseldorf-valgkrets. Lehr satt i Forbundsdagen frem til 1953, da han ikke tok gjenvalg av aldersmessige årsaker.
Fraternisering
Diplomati er en form for fraternisering, der innhold og former for omgang er systematisert på en akseptert måte av statene som deltar.
Robert Lehr
fra 11. oktober 1950 til 20. oktober 1953 var Lehr Tysklands innenriksminister under Konrad Adenauer. Han gikk ut av regjeringen til samme tid som han gikk ut av Forbundsdagen.
Fraternisering
Fraternisering omhandler også et militært straffebud som innebærer forbud mot at befal omgås menige soldater i sosial sammenheng, særlig seksuell sammenheng.
Robert Lehr
Han regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
Michael Kelly (biskop)
Michael Kelly (født 13. februar 1850 fra Waterford i Irland, død 8. mars 1940 i Sydney i Australia) var en irskfødt katolsk geistlig som ble den fjerde erkebiskop av Sydney i Australia.